เทียนไตรบุญ

เทียนไตรบุญ  เป็นไม้ล้มลุกในสกุลเทียนดอก วงศ์ Balsaminaceae ต้นอวบน้ำ ยอดอ่อนมีขนปกคลุม ใบเดี่ยว เรียงเวียนเป็นกระจุกที่ปลายยอด ใบรูปไข่ ดอกช่อ ผลเป็นฝักยาว แก่แล้วแตก ออกดอกช่วงกรกฎาคม – สิงหาคม พบครั้งแรกในไทยเมื่อ 18 สิงหาคม พ.ศ. 2544 ที่บ้านพุเย อำเภอทองผาภูมิ จังหวัดกาญจนบุรี โดย ดร. ปราโมทย์ ไตรบุญ กับ ดร. ปิยะเกษตร สุขสถาน ชื่อสปีชีส์ตั้งตามนามสกุลของ ดร. ปราโมทย์

อ้างอิง 
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 145

สกุลเทียนดอก